text: Farvel til sommerhuset
  05 januar 2013 kl. 15.09
  I 10 år har pensionistparret Agnete og Thorkild Kristensen fra Vejle nydt deres sommerhus i Nr. Lyngby. Men nu er det slut. Huset er ganske få centimeter fra at styrte i havet.
  Juledagene har budt på flere små og halvstore skred på den stejle kyst, og det har betydet, at det lille sommerhus nu ligger kun en meter fra 
  afgrunden med tydelige revner i jorden længere inde, som fortæller, hvor det næste skred kommer - og at det er på vej.
  Parret har accepteret, at både sommerhus og grund er tabt - og at der ikke er noget at gøre ved det. Parret skal heller ikke ligge i telt 
  på deres grund i Nr. Lyngby - der er så lidt tilbage, at det ganske enkelt ikke ville være forsvarligt at slå teltet op så tæt på kanten.
  